CELEX: 42008X1230(02)
Language: el
Date: 2008-12-30 00:00:00
Title: Κανονισμός αριθ. 102 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση: I. Συσκευής κλειστής ζεύξης (CCD) II. Οχημάτων όσον αφορά την εγκατάσταση εγκεκριμένου τύπου CCD

30.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 351/44
            
          
   Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς UN-ECE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
   Κανονισμός αριθ. 102 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση:
   
               I.
            
            
               Συσκευής κλειστής ζεύξης (CCD)
            
         
               II.
            
            
               Οχημάτων όσον αφορά την εγκατάσταση εγκεκριμένου τύπου CCD
            
         Ημερομηνία έναρξης ισχύος: 13 Δεκεμβρίου 1996
   ΠΙΝΑΚΑΣ ΠΕΡΙΕΧΟΜΕΝΩΝ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2.
            
            Ορισμοί
         ΤΜΗΜΑ Ι
   
               3.
            
            Αίτηση έγκρισης
         
               4.
            
            Έγκριση
         
               5.
            
            Προδιαγραφές
         
               6.
            
            Τροποποίηση τύπου CCD και επέκταση έγκρισης
         
               7.
            
            Συμμόρφωση της παραγωγής
         
               8.
            
            Κυρώσεις για τη μη συμμόρφωση της παραγωγής
         
               9.
            
            Οριστική παύση παραγωγής
         
               10.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των διοικητικών υπηρεσιών
         ΤΜΗΜΑ II
   
               11.
            
            Αίτηση έγκρισης
         
               12.
            
            Έγκριση
         
               13.
            
            Απαιτήσεις σχετικά με την εγκατάσταση εγκεκριμένης συσκευής CCD
         
               14.
            
            Τροποποίηση τύπου και επέκταση έγκρισης
         
               15.
            
            Συμμόρφωση της παραγωγής
         
               16.
            
            Κυρώσεις για τη μη συμμόρφωση της παραγωγής
         
               17.
            
            Οριστική παύση παραγωγής
         
               18.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των διοικητικών υπηρεσιών
         ΠΑΡΑΡΤΗΜΑΤΑ
   
               Παράρτημα I —
            
            Κοινοποίηση (Ενότητα Ι)
         
               Παράρτημα II —
            
            Κοινοποίηση (Ενότητα ΙΙ)
         
               Παράρτημα III —
            
            Παράδειγμα σήματος έγκρισης τύπου
         
               Παράρτημα IV —
            
            Απαιτήσεις σχετικά με τις δοκιμές και τις επιδόσεις
         1.   ΠΕΔΙΟ ΕΦΑΡΜΟΓΗΣ
   1.1.   Ο παρών κανονισμός αφορά οχήματα των κατηγοριών N2, N3, O3 και O4.
   2.   ΟΡΙΣΜΟΙ
   2.1.   Για τους σκοπούς του παρόντος κανονισμού εφαρμόζονται οι ακόλουθοι ορισμοί:
   2.1.1.   Ως «συσκευή κλειστής ζεύξης (CCD)» νοείται συσκευή η οποία παρέχει αυτόματα επαρκή χώρο μεταξύ των αμαξωμάτων των ρυμουλκών και των ρυμουλκούμενων όταν απαιτείται πρόσθετη απόσταση κατά τη μεταξύ τους γωνιακή κίνηση. Οι συσκευές ζεύξης που δεν ρυθμίζουν τα μήκη και/ή τις γωνίες στο εσωτερικό τους δεν καλύπτονται από τον παρόντα κανονισμό·
   2.1.2.   Ως «έγκριση συσκευής» νοείται η έγκριση ενός τύπου συσκευής κλειστής ζεύξης ο οποίος συμμορφώνεται με τις απαιτήσεις που ορίζονται στο τμήμα I κατωτέρω·
   2.1.3.   Ως «έγκριση οχήματος» νοείται η έγκριση οχήματος όσον αφορά την εγκατάσταση εγκεκριμένης συσκευής κλειστής ζεύξης·
   2.1.4.   Ως «τύπος οχήματος» νοούνται τα οχήματα τα οποία δεν διαφέρουν ουσιωδώς σε σημεία, όπως:
   2.1.4.1.   Η κατασκευή και ο τύπος της συσκευής κλειστής ζεύξης·
   2.1.4.2.   Το μήκος και το πλάτος του οχήματος·
   2.1.4.3.   Η μάζα των οχημάτων·
   2.1.4.4.   Τα σημεία σύνδεσης της συσκευής κλειστής ζεύξης·
   2.1.4.5.   Η περιγραφή του οχήματος (π.χ. φορτηγό, ελκυστήρας, ρυμουλκούμενο, ημιρυμουλκούμενο, ρυμουλκούμενο με ράβδο έλξης)·
   2.1.4.6.   Το σύστημα διεύθυνσης (π.χ. βοηθητικό σύστημα διεύθυνσης, σύστημα διεύθυνσης του ρυμουλκούμενου).
   2.1.5.   Ως «τύπος συσκευής κλειστής ζεύξης» νοούνται οι συσκευές οι οποίες δεν διαφέρουν ουσιωδώς σε σημεία όπως:
   2.1.5.1.   Η κατασκευή και ο τύπος της συσκευής·
   2.1.5.2.   Η αρχή λειτουργίας·
   2.1.5.3.   Το μέσο σύνδεσης στα οχήματα·
   2.1.5.4.   Οι συνολικές διαστάσεις στην ελάχιστη και μέγιστη επέκταση·
   2.1.5.5.   Τα όρια των γωνιών λειτουργίας·
   2.1.5.6.   Τα κινητικά χαρακτηριστικά σε σχέση με τις γωνίες συναρμογής·
   2.1.6.   «Αυτόματη διαδικασία ζεύξης» Η απαίτηση της αυτόματης ζεύξης καλύπτεται εφόσον η όπισθεν κίνηση του ρυμουλκού επί του ρυμουλκούμενου επαρκεί για την πλήρη και ορθή συνάρμοση της ζεύξης, την αυτόματη ασφάλισή της και την ένδειξη της ορθής συνάρμοσης των διατάξεων ασφάλισης χωρίς οποιαδήποτε εξωτερική παρέμβαση.
   
      ΤΜΗΜΑ I
   
   ΕΓΚΡΙΣΗ ΣΥΣΚΕΥΗΣ ΚΛΕΙΣΤΗΣ ΖΕΥΞΗΣ (CCD)
   3.   ΑΙΤΗΣΗ ΕΓΚΡΙΣΗΣ
   3.1.   Η αίτηση έγκρισης μιας κλειστής συσκευής ζεύξης (CCD) υποβάλλεται από τον κατασκευαστή της CCD ή από τον δεόντως εξουσιοδοτημένο αντιπρόσωπό του.
   3.2.   Συνοδεύεται από:
   3.2.1.   Εις τριπλούν, αναλυτική περιγραφή και σχέδια υπό κλίμακα με πλήρεις διαστάσεις της CCD και τη μέθοδο εγκατάστασης. Τα υποβαλλόμενα έγγραφα πρέπει να αποδεικνύουν, μέχρι πλήρους ικανοποιήσεως της αρμόδιας αρχής, ότι η CCD θα λειτουργεί αξιόπιστα και με ασφάλεια.
   3.2.2.   Δείγμα του προς έγκριση τύπου CCD·
   3.2.3.   Επιλέγεται συνδυασμός οχημάτων στα οποία έχει τοποθετηθεί η προς έγκριση CCD και τα οποία αντιπροσωπεύουν τη δυσμενέστερη περίπτωση, σε συνδυασμό με την αρμόδια για τη διενέργεια των δοκιμών έγκρισης τεχνική υπηρεσία, η οποία λαμβάνει υπόψη πτυχές όπως την ανάρτηση, τη μέγιστη επιτρεπόμενη μάζα και τις διαστάσεις, το μεταξόνιο, τον αριθμό και τη θέση των αξόνων και των ακραίων θέσεων της συσκευής κλειστής ζεύξης. Εάν ζητηθεί από την τεχνική υπηρεσία, παρέχονται περισσότεροι συνδυασμοί οχημάτων.
   3.3.   Πριν από τη χορήγηση έγκρισης τύπου, η αρμόδια αρχή επαληθεύει την καταλληλότητα των μέτρων που διασφαλίζουν τον αποτελεσματικό έλεγχο συμμόρφωσης της παραγωγής.
   4.   ΕΓΚΡΙΣΗ
   4.1.   Όλα τα εξαρτήματα για την εγκατάσταση και την ασφαλή λειτουργία μιας συσκευής κλειστής ζεύξης (π.χ. εξαρτήματα που υπόκεινται σε δυνάμεις ρυμούλκησης ή/και σε δυνάμεις του συστήματος διεύθυνσης τα οποία είναι τοποθετημένα στο σασί του ρυμουλκού ή του ρυμουλκούμενου, και συστήματα ελέγχου) υπόκεινται σε έγκριση τύπου.
   4.2.   Αν η συσκευή CCD που υποβάλλεται προς έγκριση σύμφωνα με τον παρόντα κανονισμό ικανοποιεί τις απαιτήσεις της παραγράφου 5 παρακάτω, χορηγείται έγκριση του συγκεκριμένου τύπου CCD.
   4.3.   Για κάθε τύπο που εγκρίνεται εκχωρείται αριθμός έγκρισης. Τα πρώτα δύο ψηφία του (00 για τον κανονισμό στην παρούσα μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλο τύπο CCD.
   4.4.   Η κοινοποίηση έγκρισης ή επέκτασης ή απόρριψης έγκρισης τύπου CCD σύμφωνα με τον παρόντα κανονισμό πραγματοποιείται προς τα συμβαλλόμενα μέρη που εφαρμόζουν τον παρόντα κανονισμό μέσω εντύπου που συμμορφώνεται προς το υπόδειγμα του παραρτήματος I του παρόντος κανονισμού.
   4.5.   Σε κάθε CCD που ανήκει στον εγκεκριμένο βάσει του παρόντος κανονισμού τύπο οχήματος, σε σημείο εμφανές και εύκολα προσπελάσιμο, το οποίο καθορίζεται στο έντυπο της έγκρισης, τοποθετείται διεθνές σήμα έγκρισης αποτελούμενο από:
   4.5.1.   Κύκλο στο εσωτερικό του οποίου αναγράφεται το γράμμα «E» ακολουθούμενο από τον χαρακτηριστικό αριθμό της χώρας που χορήγησε την έγκριση (1),
   4.5.2.   Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης, δεξιά του κύκλου που περιγράφεται στην παράγραφο 4.5.1.
   4.6.   Το σήμα έγκρισης πρέπει να είναι ευανάγνωστο και ανεξίτηλο.
   4.7.   Στο παράρτημα III του παρόντος κανονισμού παρέχονται παραδείγματα διατάξεων σημάτων έγκρισης.
   5.   ΠΡΟΔΙΑΓΡΑΦΕΣ
   5.1.   Γενικά
   5.1.1.   Η CCD σχεδιάζεται, κατασκευάζεται και συναρμολογείται κατά τρόπον ώστε ένα όχημα στο οποίο έχει τοποθετηθεί CCD να συμμορφώνεται με τις απαιτήσεις του παρόντος κανονισμού υπό κανονικές συνθήκες οδικής χρήσης. Οι συσκευές ζεύξης καθαυτές πρέπει να συμμορφώνονται με τις τεχνικές απαιτήσεις του κανονισμού αριθ. 55. Λαμβάνονται υπόψη και οι πρόσθετες δυνάμεις από τη συναρμολογημένη CCD που ενδέχεται να επηρεάζουν τη λειτουργία.
   5.1.2.   Η λειτουργία της CCD είναι αυτόματη. Ακόμη και η όπισθεν κίνηση του συνδυασμού κλειστής ζεύξης πρέπει να είναι εφικτή χωρίς χειροκίνητο χειρισμό της CCD.
   5.1.3.   Ειδικότερα, η CCD σχεδιάζεται, κατασκευάζεται και συναρμολογείται ώστε να είναι ανθεκτική σε κάθε είδους ενδεχόμενη καταπόνηση, διάβρωση και γήρανση (π.χ. κραδασμός, υγρασία, ακραίες θερμοκρασίες).
   5.1.4.   Η CCD παρέχει τη δυνατότητα στα οχήματα να κινούνται σε ευθεία γραμμή επί επίπεδου δρόμου, χωρίς να υποβάλλεται το σύστημα διεύθυνσης σε τυχόν μη κανονική καταπόνηση, είτε όταν το όχημα κινείται μπροστά, είτε κινείται με την όπισθεν.
   5.1.5.   Βλάβες συστημάτων
   5.1.5.1.   Τυχόν βλάβη στο ηλεκτρικό σύστημα και/ή στο σύστημα ελέγχου της CCD, ενώ το όχημα βρίσκεται εν κινήσει, προκαλεί την επέκταση της ζεύξης και την παραμονή της σε αυτήν τη θέση. Ο χωρισμός του ρυμουλκού και του ρυμουλκούμενου πρέπει να αποτρέπεται υπό οιεσδήποτε συνθήκες χρήσης με μηχανικά μέσα.
   5.1.5.2.   Τυχόν βλάβη στο ηλεκτρικό σύστημα και/ή στο σύστημα ελέγχου πρέπει να υποδεικνύεται στον οδηγό μέσω ακουστικού ή οπτικού σήματος.
   5.1.6.   Όταν τα οχήματα δεν κινούνται, δεν πρέπει να παρουσιάζεται καμία ανεξέλεγκτη κίνηση της CCD υπό οιεσδήποτε συνθήκες, συμπεριλαμβανομένης της μακροχρόνιας στάθμευσης σε ανηφορικό δρόμο.
   5.1.7.   Μη αυτόματη κίνηση της CCD δύναται να πραγματοποιείται μόνον όταν το όχημα είναι ακίνητο. Στη μονάδα ελέγχου τοποθετείται μόνιμα οδηγία για την εφαρμογή του χειρόφρενου του ρυμουλκού.
   5.1.7.1.   Η εν λόγω λειτουργία ελέγχεται μέσω μονάδας διπλού ελέγχου.
   5.1.7.2.   Η εν λόγω μονάδα ελέγχου πρέπει να τοποθετείται εκτός της καμπίνας του οδηγού και σε τέτοια θέση ώστε ο χειριστής να μην εκτίθεται σε κίνδυνο από την κίνηση του ρυμουλκούμενου και να μπορεί να έχει εποπτεία της επικίνδυνης περιοχής μεταξύ των οχημάτων με μια ματιά.
   5.1.7.3.   Δεν πρέπει να είναι εφικτό το κλείδωμα της μονάδας ελέγχου στη θέση λειτουργίας ούτε ο ακούσιος χειρισμός της.
   5.1.7.4.   Η κίνηση του ρυμουλκούμενου πραγματοποιείται χωρίς τραντάγματα και με ταχύτητα που δεν υπερβαίνει τα 50 mm/sec.
   5.1.7.5.   Η αποδέσμευση μιας διάταξης ελέγχου πρέπει να σταματά την κίνηση αμέσως.
   5.1.8.   Η κίνηση προς τα μπρος του ρυμουλκού δεν πρέπει να προκαλεί την όπισθεν κίνηση του ρυμουλκούμενου σε σχέση με το οδόστρωμα.
   Όπισθεν κίνηση του ρυμουλκού έως 30 mm επιτρέπεται μόνο για λόγους αλλαγής και αντίδρασης.
   5.1.9.   Μετά από σχετική γωνιακή κίνηση μεταξύ του ρυμουλκού και του ρυμουλκούμενου, η CCD πρέπει να επιστρέφει στην κανονική θέση λειτουργίας με τη μικρότερη δυνατή απόσταση για κίνηση προς τα μπρος, σύμφωνα με το παράρτημα IV.
   5.1.10.   Η λειτουργία της CCD δεν επηρεάζει τη δυναμική ευστάθεια του συνδυασμού. Η απαίτηση αυτή ελέγχεται στο πλαίσιο των δοκιμών που περιγράφονται στο παράρτημα IV.
   5.1.11.   Η CCD σχεδιάζεται με σκοπό να παρέχει στα οχήματα τη δυνατότητα ζεύξης ή απόζευξης. Όλες οι λειτουργίες ζεύξης είναι αυτόματες, συμπεριλαμβανομένων των μηχανικών διατάξεων ελέγχου και των εξαρτημάτων που υπόκεινται στις δυνάμεις ρυμούλκησης και/ή στις δυνάμεις του συστήματος διεύθυνσης. Η ορθή εμπλοκή του συστήματος θετικής μηχανικής εμπλοκής πρέπει να υποδεικνύεται ή να είναι εύκολα ορατή από την πλευρά του οχήματος στην οποία βρίσκεται η συσκευή ζεύξης. Διαφορετικά, στην καμπίνα του οδηγού πρέπει να τοποθετείται σύστημα ένδειξης εξ αποστάσεως. Επιτρέπεται η χειροκίνητη ζεύξη των γραμμών ελέγχου και τροφοδότησης ισχύος, εφόσον οι συνδέσεις είναι εύκολα προσβάσιμες από θέση στάσης και ο χειρισμός μπορεί να πραγματοποιηθεί με ασφάλεια κατά την οδήγηση, χωρίς οι εν λόγω γραμμές να είναι συνδεδεμένες.
   5.1.12.   Όταν η CCD λειτουργεί, πρέπει να έχει τη δυνατότητα τουλάχιστον των ακόλουθων γωνιακών κινήσεων:
   
                
            
            
               Πλήρως ρυμουλκούμενο
            
            
               Ρυμουλκούμενο με ράβδο έλξης
            
            
               Ημιρυμουλκούμενο
            
         
               οριζοντίως
            
            
               ±60°
            
            
               ±90°
            
            
               ±90°
            
         
               κατακόρυφα
            
            
               ±20°
            
            
               ±15°
            
            
               ±12°
            
         
               αξονικά
            
            
               ±15°
            
            
               ±15°
            
            
               —
            
         5.1.13.   Όσον αφορά υδραυλικές ή πνευματικές CCD, ένα οπτικό σήμα υποδεικνύει ότι η CCD πρόκειται να φθάσει στη μέγιστη επέκτασή της. Το εν λόγω σήμα μπορεί να είναι το ίδιο με το οπτικό σήμα που αναφέρεται στην παράγραφο 5.1.5.2.
   5.1.14.   Η CCD σχεδιάζεται κατά τρόπον ώστε όταν πραγματοποιείται ζεύξη μεταξύ του ρυμουλκού και του ρυμουλκούμενου υπό γωνία διαφορετική από αυτήν που παρατηρείται όταν ο συνδυασμός είναι αποζευγμένος, να μην προκύπτει ακούσια κίνηση του ρυμουλκούμενου ή εσφαλμένη λειτουργία της CCD.
   5.1.15.   Μια πινακίδα όπου προσδιορίζονται η μέγιστη μάζα του ρυμουλκού και του ρυμουλκούμενου, όλα τα σημεία λίπανσης και η συχνότητα της λίπανσης, τοποθετείται κατά τρόπον ώστε να είναι σαφώς ορατή ακόμη και όταν το ρυμουλκούμενο είναι σε κατάσταση ζεύξης.
   5.2.   Δοκιμές
   Οι δοκιμές στις οποίες υποβάλλεται η CCD με σκοπό την έγκριση περιγράφονται στο παράρτημα IV του παρόντος κανονισμού.
   6.   ΤΡΟΠΟΠΟΙΗΣΗ ΤΥΠΟΥ CCD ΚΑΙ ΕΠΕΚΤΑΣΗ ΕΓΚΡΙΣΗΣ
   6.1.   Κάθε τροποποίηση του τύπου CCD κοινοποιείται στη διοικητική υπηρεσία που έχει εγκρίνει τον τύπο CCD. Η αρχή αυτή δύναται:
   6.1.1.   Είτε να θεωρήσει ότι οι διεξαχθείσες τροποποιήσεις δεν πιθανολογείται να έχουν σημαντικές αρνητικές επιπτώσεις και ότι η συσκευή συνεχίζει να ικανοποιεί τις απαιτήσεις· ή
   6.1.2.   Να απαιτήσει μια νέα έκθεση δοκιμής από την υπεύθυνη για την διεξαγωγή των δοκιμών τεχνική υπηρεσία.
   6.2.   Η επικύρωση ή η απόρριψη της έγκρισης, με προσδιορισμό της τροποποίησης, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 4.3. ανωτέρω.
   6.3.   Η αρμόδια αρχή η οποία έχει χορηγήσει επέκταση της έγκρισης εκχωρεί αύξοντα αριθμό για την επέκταση και ενημερώνει σχετικά τα άλλα συμβαλλόμενα μέρη στη συμφωνία του 1958 τα οποία εφαρμόζουν τον παρόντα κανονισμό με τη διαβίβαση δελτίου κοινοποίησης σύμφωνα με το υπόδειγμα στο παράρτημα I του παρόντος κανονισμού.
   7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   7.1.   Κάθε CCD που εγκρίνεται σύμφωνα με τον παρόντα κανονισμό κατασκευάζεται έτσι ώστε να συμμορφώνεται με τον εγκεκριμένο τύπο, ικανοποιώντας τις απαιτήσεις που ορίζονται στην παράγραφο 5 ανωτέρω.
   7.2.   Για τη διαπίστωση της τήρησης των απαιτήσεων της παραγράφου 7.1. διεξάγονται κατάλληλοι έλεγχοι της παραγωγής.
   7.3.   Ειδικότερα, ο κάτοχος έγκρισης οφείλει:
   7.3.1.   να διασφαλίζει την ύπαρξη διαδικασιών για τον αποτελεσματικό έλεγχο της ποιότητας των προϊόντων·
   7.3.2.   να έχει πρόσβαση στον εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·
   7.3.3.   να διασφαλίζει ότι τα αποτελέσματα των δοκιμών καταγράφονται και ότι τα σχετικά έγγραφα παραμένουν διαθέσιμα επί χρονικό διάστημα το οποίο καθορίζεται σε συμφωνία με τη διοικητική υπηρεσία·
   7.3.4.   να αναλύει τα αποτελέσματα κάθε τύπου δοκιμής προκειμένου να επαληθεύει και να εξασφαλίζει τη σταθερότητα των χαρακτηριστικών του προϊόντος, αφήνοντας περιθώρια για τις αναπόφευκτες αποκλίσεις της βιομηχανικής παραγωγής·
   7.3.5.   να εξασφαλίζει ότι για κάθε τύπο προϊόντος διενεργούνται επαρκείς έλεγχοι και δοκιμές σύμφωνα με τις διαδικασίες που έχουν εγκριθεί από την αρμόδια αρχή·
   7.3.6.   να διασφαλίζει ότι οποιαδήποτε συλλογή δειγμάτων ή εξαρτημάτων τεκμηριώνει μη συμμόρφωση με τον υπό θεώρηση τύπο δοκιμής συνεπάγεται περαιτέρω δειγματοληψία και δοκιμή. Λαμβάνονται όλα τα απαραίτητα μέτρα για την αποκατάσταση της συμμόρφωσης της αντίστοιχης παραγωγής.
   7.4.   Η αρμόδια αρχή η οποία έχει χορηγήσει έγκριση τύπου δύναται ανά πάσα στιγμή να επαληθεύει τις εφαρμοζόμενες μεθόδους ελέγχου της συμμόρφωσης σε κάθε μονάδα παραγωγής.
   7.4.1.   Σε κάθε επιθεώρηση, παρουσιάζονται στον ελέγχοντα τη μονάδα επιθεωρητή τα βιβλία δοκιμών και τα αρχεία παρακολούθησης της παραγωγής.
   7.4.2.   Επιτρέπεται να λαμβάνονται από τον επιθεωρητή τυχαία δείγματα που υποβάλλονται σε δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθορίζεται ανάλογα με τα αποτελέσματα των ελέγχων που διενεργεί ο ίδιος ο κατασκευαστής.
   7.4.3.   Όταν τα επίπεδα ποιότητας κρίνονται ανεπαρκή ή όταν κρίνεται απαραίτητη η επαλήθευση της εγκυρότητας των δοκιμών που διεξήχθησαν κατ' εφαρμογή της παραγράφου 7.4.2. ανωτέρω, ο επιθεωρητής επιλέγει δείγματα, τα οποία θα αποστέλλονται στην τεχνική υπηρεσία που διεξήγαγε τις δοκιμές έγκρισης τύπου.
   7.4.4.   Επιτρέπεται να διεξάγεται από την αρμόδια αρχή οποιαδήποτε δοκιμή προβλέπεται στον παρόντα κανονισμό.
   7.4.5.   Η συνήθης συχνότητα επιθεωρήσεων που επιτρέπονται από την αρμόδια αρχή είναι μία ανά διετία. Σε περίπτωση που στη διάρκεια μιας εκ των λόγω επιθεωρήσεων καταγραφούν αρνητικά αποτελέσματα, η αρμόδια αρχή διασφαλίζει τη λήψη όλων των απαραίτητων μέτρων για την όσο το δυνατόν ταχύτερη αποκατάσταση της συμμόρφωσης της παραγωγής.
   8.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   8.1.   Η έγκριση που χορηγείται όσον αφορά έναν τύπο CCD, σύμφωνα με τον παρόντα κανονισμό, μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 5 ανωτέρω.
   8.2.   Εάν συμβαλλόμενο μέρος της συμφωνίας του 1958 που εφαρμόζει τον παρόντα κανονισμό ανακαλέσει έγκριση την οποία έχει χορηγήσει το ίδιο παλιότερα, το γνωστοποιεί στα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω δελτίου κοινοποίησης σύμφωνα με το υπόδειγμα του παραρτήματος I του παρόντος κανονισμού.
   9.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   9.1.   Σε περίπτωση που ο κάτοχος της έγκρισης προχωρήσει σε πλήρη παύση της κατασκευής ενός τύπου CCD ο οποίος έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση, η οποία, εν συνεχεία, ενημερώνει τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό με τη διαβίβαση δελτίου κοινοποίησης σύμφωνα με το υπόδειγμα του παραρτήματος I του παρόντος κανονισμού.
   10.   ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΝΕΡΓΕΙΑ ΤΩΝ ΔΟΚΙΜΩΝ ΕΓΚΡΙΣΗΣ, ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
   10.1.   Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για την διενέργεια των δοκιμών έγκρισης, καθώς και των διοικητικών αρχών που χορηγούν εγκρίσεις και στις οποίες πρέπει να αποστέλλονται τα δελτία έγκρισης ή επέκτασης ή απόρριψης ή ανάκλησης έγκρισης ή οριστικής παύσης παραγωγής που εκδίδονται σε άλλες χώρες.
   
      ΤΜΗΜΑ II
   
   ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΟΥ ΤΥΠΟΥ CCD
   11.   ΑΙΤΗΣΗ ΕΓΚΡΙΣΗΣ
   11.1.   Η αίτηση έγκρισης τύπου οχήματος όσον αφορά την εγκατάσταση συσκευής CCD εγκεκριμένου τύπου υποβάλλεται από τον κατασκευαστή του οχήματος ή τον δεόντως διαπιστευμένο αντιπρόσωπό του.
   11.2.   Συνοδεύεται από τα κατωτέρω αναφερόμενα έγγραφα εις τριπλούν και από τα ακόλουθα στοιχεία:
   11.3.   Αναλυτική περιγραφή του τύπου του οχήματος και των εξαρτημάτων του οχήματος που συνδέονται με τη CCD, συμπεριλαμβανομένου σχεδίου με διαστάσεις των σημείων στερέωσης καθώς και των πληροφοριών και των εγγράφων που αναφέρονται στο παράρτημα II.
   11.4.   Ύστερα από αίτημα της αρμόδιας αρχής παρέχεται επίσης το έντυπο της έγκρισης (ήτοι, το έντυπο που αναφέρεται στο παράρτημα I του παρόντος κανονισμού) κάθε τύπου της CCD.
   11.5.   Πρέπει να προσκομίζεται όχημα, αντιπροσωπευτικό του προς έγκριση τύπου οχήματος και το οποίο διαθέτει CCD, στην τεχνική υπηρεσία που διεξάγει τη δοκιμή έγκρισης.
   11.5.1.   Ένα όχημα που δεν διαθέτει το σύνολο των απαιτούμενων για τον συγκεκριμένο τύπο κατασκευαστικών στοιχείων, δύναται να γίνει αποδεκτό, εφόσον ο αιτών είναι σε θέση να αποδείξει, μέχρι πλήρους ικανοποιήσεως της αρμόδιας αρχής, ότι η έλλειψη των κατασκευαστικών στοιχείων δεν επηρεάζει στο ελάχιστο τα αποτελέσματα της επιθεώρησης όσον αφορά τις απαιτήσεις του παρόντος κανονισμού.
   11.6.   Η αρμόδια αρχή επαληθεύει, πριν από τη χορήγηση έγκρισης τύπου, την ύπαρξη των κατάλληλων μέτρων που εξασφαλίζουν τον αποτελεσματικό έλεγχο συμμόρφωσης της παραγωγής.
   11.7.   Παρέχονται ειδικές οδηγίες χειρισμού για λειτουργίες ζεύξης που διαφέρουν από τις συνήθεις, στις οποίες, ειδικότερα, πρέπει να περιλαμβάνονται οδηγίες σχετικά με τη ζεύξη και την απόζευξη με διαφορετικούς τρόπους λειτουργίας (π.χ. γωνιακές θέσεις). Κάθε όχημα πρέπει να συνοδεύεται από τέτοιες ειδικές οδηγίες χειρισμού.
   12.   ΕΓΚΡΙΣΗ
   12.1.   Αν το όχημα που υποβάλλεται προς έγκριση σύμφωνα με τον παρόντα κανονισμό είναι εφοδιασμένο με εγκεκριμένη CCD και ικανοποιεί τις απαιτήσεις της παραγράφου 13 κατωτέρω, χορηγείται έγκριση του συγκεκριμένου τύπου οχήματος.
   12.2.   Για κάθε τύπο που εγκρίνεται εκχωρείται αριθμός έγκρισης. Τα πρώτα δύο ψηφία του (00 για τον κανονισμό στην παρούσα μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλον τύπο οχήματος.
   12.3.   Η έγκριση, η επέκταση ή η απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα συμβαλλόμενα μέρη τα οποία εφαρμόζουν τον παρόντα κανονισμό, μέσω εντύπου σύμφωνου με το υπόδειγμα του παραρτήματος 2 του παρόντος κανονισμού.
   12.4.   Σε κάθε όχημα που ανήκει στον εγκεκριμένο βάσει του παρόντος κανονισμού τύπο οχήματος, σε σημείο εμφανές και εύκολα προσπελάσιμο, το οποίο καθορίζεται στο έντυπο της έγκρισης, τοποθετείται διεθνές σήμα έγκρισης αποτελούμενο από:
   12.4.1.   έναν κύκλο που περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση· (3)
   
   12.4.2.   τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης, δεξιά του κύκλου που περιγράφεται στην παράγραφο 12.4.1.
   12.5.   Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσοτέρων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 12.4.1. Σε μια τέτοια περίπτωση, ο κανονισμός και οι αριθμοί έγκρισης καθώς και τα επιπλέον σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τίθενται σε κάθετες στήλες στα δεξιά του συμβόλου που ορίζεται στην παράγραφο 12.4.1.
   12.6.   Το σήμα έγκρισης πρέπει να είναι ευανάγνωστο και ανεξίτηλο.
   12.7.   Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
   12.8.   Στο παράρτημα III του παρόντος κανονισμού παρέχονται παραδείγματα διατάξεων σημάτων έγκρισης.
   13.   ΑΠΑΙΤΗΣΕΙΣ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΗΣ CCD
   13.1.   Όταν η CCD εγκατασταθεί στο όχημα, οι απαιτήσεις του τμήματος I, παράγραφος 5.1., εξαιρουμένης της παραγράφου 5.1.12., πρέπει να πληρούνται παρά τις τυχόν επιδράσεις από τη λειτουργία του οχήματος.
   13.2.   Η χρησιμοποιούμενη CCD δεν παρεμποδίζει την κίνηση των οχημάτων στα οποία εγκαθίσταται. Ο εν λόγω όρος θεωρείται ότι πληρούται εφόσον υπάρχει συμμόρφωση με τις απαιτήσεις που περιγράφονται στο παράρτημα IV.
   13.3.   Σήμα προειδοποίησης όπως αναφέρεται στο τμήμα I, παράγραφοι 5.1.5.2. και 5.1.13.
   13.3.1.   Η ακουστική συσκευή πρέπει να βρίσκεται στην καμπίνα του οδηγού και πρέπει να είναι εύκολα αντιληπτή από τον οδηγό υπό οιεσδήποτε συνθήκες εφόσον το όχημα χρησιμοποιείται υπό κανονικές συνθήκες.
   13.3.2.   Το οπτικό σήμα είναι κόκκινου χρώματος και βρίσκεται στον πίνακα οργάνων και στο άμεσο οπτικό πεδίο του οδηγού, ενώ πρέπει να είναι εύκολα ορατό ακόμη και κατά τη διάρκεια της ημέρας.
   13.4.   Η ζεύξη και η απόζευξη πρέπει να είναι εφικτές με γωνίες ζεύξης έως 50° οριζοντίως τόσο προς τα δεξιά όσο και προς τα αριστερά, έως 10° κατακόρυφα προς τα πάνω και προς τα κάτω με πλήρως ρυμουλκούμενα, έως 6° κατακόρυφα προς τα πάνω και προς κάτω με ρυμουλκούμενα με ράβδο έλξης και έως 7° όταν πραγματοποιείται περιστροφή περί τον άξονα και προς τις δύο κατευθύνσεις, ήτοι, πρέπει να είναι εφικτή η ζεύξη του ρυμουλκούμενου έως τις προαναφερθείσες γωνιακές θέσεις μεταξύ των ράβδων έλξης του ρυμουλκού και του ρυμουλκούμενου χωρίς να απαιτείται η παρέμβαση πρόσθετου προσωπικού.
   Κατά την αυτόματη ζεύξη, επιτρέπεται η ρύθμιση προσωρινής θέσης πριν από την τελική ζεύξη. Η προσωρινή θέση πρέπει να επιτρέπει την ασφαλή πραγματοποίηση ελιγμών με τον συνδυασμό. Εάν η τελική ενέργεια πραγματοποιείται χειροκίνητα, η απόσταση μεταξύ των οχημάτων πρέπει να είναι τουλάχιστον 500 mm.
   13.5.   Ένα άτομο πρέπει να μπορεί, παραμένοντας όρθιο, να θέτει τις συσκευές ζεύξης στις θέσεις τους πριν από τη διαδικασία ζεύξης χωρίς τη χρήση εργαλείων. Η εν λόγω απαίτηση ισχύει και για τη σύνδεση και αποσύνδεση των ηλεκτρικών γραμμών και των γραμμών πέδησης.
   13.6.   Γενικές απαιτήσεις
   Για να υπάρχει η δυνατότητα αυτόματης ζεύξης, η οπή της ράβδου έλξης πρέπει να μπορεί να προσαρμόζεται κατακόρυφα ως προς το ύψος του κέντρου της συσκευής ζεύξης υπό κανονικές συνθήκες κυκλοφορίας και λειτουργίας.
   14.   ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   14.1.   Κάθε τροποποίηση του τύπου οχήματος, όπως ορίζεται στην παράγραφο 2.4.1., κοινοποιείται στη διοικητική υπηρεσία που έχει εγκρίνει τον τύπο οχήματος. Η υπηρεσία αυτή δύναται:
   14.1.1.   Είτε να θεωρήσει ότι οι τροποποιήσεις που έγιναν δεν είναι πιθανόν να επιφέρουν αξιόλογο δυσμενές αποτέλεσμα και ότι σε κάθε περίπτωση το όχημα εξακολουθεί να ικανοποιεί τις απαιτήσεις, είτε
   14.1.2.   Να απαιτήσει περαιτέρω πληροφορίες για τη δοκιμή από την τεχνική υπηρεσία.
   14.2.   Η επικύρωση ή η απόρριψη της έγκρισης, με προσδιορισμό της τροποποίησης, ανακοινώνεται με τη διαδικασία που ορίζεται στην παράγραφο 12.3. ανωτέρω στα συμβαλλόμενα μέρη που εφαρμόζουν τον παρόντα κανονισμό.
   14.3.   Η αρμόδια αρχή η οποία έχει χορηγήσει επέκταση της έγκρισης εκχωρεί αύξοντα αριθμό για την επέκταση και ενημερώνει σχετικά τα άλλα συμβαλλόμενα μέρη στη συμφωνία του 1958 τα οποία εφαρμόζουν τον παρόντα κανονισμό με τη διαβίβαση δελτίου κοινοποίησης σύμφωνα με το υπόδειγμα του παραρτήματος II του παρόντος κανονισμού.
   15.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   15.1.   Κάθε όχημα που εγκρίνεται σύμφωνα με τον παρόντα κανονισμό κατασκευάζεται έτσι ώστε να συμμορφώνεται με τον εγκεκριμένο τύπο ικανοποιώντας τις απαιτήσεις που ορίζονται στην παράγραφο 13 ανωτέρω.
   15.2.   Για να επαληθεύεται ότι πληρούνται οι απαιτήσεις της παραγράφου 15.1 πρέπει να διενεργούνται οι κατάλληλοι έλεγχοι της παραγωγής.
   15.3.   Ειδικότερα, ο κάτοχος έγκρισης οφείλει:
   15.3.1.   να διασφαλίζει την ύπαρξη διαδικασιών αποτελεσματικού ελέγχου ποιότητας των οχημάτων όσον αφορά όλες τις πτυχές σχετικά με τη συμμόρφωση προς τις απαιτήσεις που ορίζονται στην παράγραφο 13 ανωτέρω·
   15.3.2.   να έχει πρόσβαση στον εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·
   15.3.3.   να διασφαλίζει ότι τα αποτελέσματα των δοκιμών καταγράφονται και ότι τα σχετικά έγγραφα παραμένουν διαθέσιμα επί χρονικό διάστημα το οποίο καθορίζεται σε συμφωνία με τη διοικητική υπηρεσία·
   15.3.4.   να αναλύει τα αποτελέσματα κάθε τύπου δοκιμής, προκειμένου να επαληθεύει και να εξασφαλίζει τη σταθερότητα των χαρακτηριστικών του προϊόντος, αφήνοντας περιθώρια για τις αναπόφευκτες αποκλίσεις της βιομηχανικής παραγωγής·
   15.3.5.   να εξασφαλίζει ότι για κάθε τύπο προϊόντος διενεργούνται επαρκείς έλεγχοι και δοκιμές σύμφωνα με τις διαδικασίες που έχουν εγκριθεί από την αρμόδια αρχή·
   15.3.6.   να διασφαλίζει ότι οποιαδήποτε συλλογή δειγμάτων ή εξαρτημάτων τεκμηριώνει μη συμμόρφωση με τον υπό θεώρηση τύπο δοκιμής συνεπάγεται περαιτέρω δειγματοληψία και δοκιμή. Λαμβάνονται όλα τα απαραίτητα μέτρα για την αποκατάσταση της συμμόρφωσης της αντίστοιχης παραγωγής.
   15.4.   Η αρμόδια αρχή που χορήγησε την έγκριση τύπου δύναται ανά πάσα στιγμή να επαληθεύει τις εφαρμοζόμενες μεθόδους ελέγχου της συμμόρφωσης σε κάθε μονάδα παραγωγής.
   15.4.1.   Σε κάθε επιθεώρηση, παρουσιάζονται στον ελέγχοντα τη μονάδα επιθεωρητή τα βιβλία δοκιμών και τα αρχεία παρακολούθησης της παραγωγής.
   15.4.2.   Επιτρέπεται να λαμβάνονται από τον επιθεωρητή τυχαία δείγματα που υποβάλλονται σε δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθορίζεται ανάλογα με τα αποτελέσματα των ελέγχων που διενεργεί ο ίδιος ο κατασκευαστής.
   15.4.3.   Όταν τα επίπεδα ποιότητας κρίνονται ανεπαρκή ή όταν κρίνεται απαραίτητη η επαλήθευση της εγκυρότητας των δοκιμών που διεξήχθησαν κατ' εφαρμογή της παραγράφου 15.4.2. ανωτέρω, ο επιθεωρητής επιλέγει δείγματα, τα οποία αποστέλλονται στην τεχνική υπηρεσία που διεξήγαγε τις δοκιμές έγκρισης τύπου.
   15.4.4.   Επιτρέπεται να διεξάγεται από την αρμόδια αρχή οποιαδήποτε δοκιμή προβλέπεται στον παρόντα κανονισμό.
   15.4.5.   Η συνήθης συχνότητα επιθεωρήσεων που επιτρέπονται από την αρμόδια αρχή είναι μία ανά διετία. Σε περίπτωση που στη διάρκεια μιας εκ των λόγω επιθεωρήσεων καταγραφούν αρνητικά αποτελέσματα, η αρμόδια αρχή διασφαλίζει την λήψη όλων των απαραίτητων μέτρων για την όσο το δυνατόν ταχύτερη αποκατάσταση της συμμόρφωσης της παραγωγής.
   16.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   16.1.   Η έγκριση που χορηγείται όσον αφορά έναν τύπο οχήματος, σύμφωνα με τον παρόντα κανονισμό, μπορεί να ανακληθεί εάν δεν ικανοποιούνται οι απαιτήσεις που καθορίζονται στην παράγραφο 13 ανωτέρω.
   16.2.   Εάν συμβαλλόμενο μέρος της συμφωνίας το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση δελτίου κοινοποίησης σύμφωνα με το υπόδειγμα στο παράρτημα II του παρόντος κανονισμού.
   17.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   17.1.   Σε περίπτωση που ο κάτοχος της έγκρισης προχωρήσει σε πλήρη παύση της κατασκευής ενός τύπου οχήματος το οποίο έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση, η οποία, εν συνεχεία, ενημερώνει τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό με τη διαβίβαση δελτίου κοινοποίησης σύμφωνα με το υπόδειγμα του παραρτήματος II του παρόντος κανονισμού.
   18.   ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΝΕΡΓΕΙΑ ΤΩΝ ΔΟΚΙΜΩΝ ΕΓΚΡΙΣΗΣ, ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
   18.1.   Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για την διενέργεια των δοκιμών έγκρισης, καθώς και των διοικητικών αρχών που χορηγούν εγκρίσεις τύπου και στις οποίες πρέπει να αποστέλλονται τα δελτία έγκρισης ή επέκτασης ή απόρριψης ή ανάκλησης έγκρισης τύπου ή οριστικής παύσης παραγωγής που εκδίδονται σε άλλες χώρες.
   
      (1)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 (άνευ αντιστοιχίας), 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30-36 (άνευ αντιστοιχίας), 37 για την Τουρκία. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη Συμφωνία σχετικά με την αναγνώριση των εγκρίσεων των εξοπλισμών και κατασκευαστικών μερών μηχανοκίνητων οχημάτων, και οι αριθμοί που θα χορηγηθούν κατ' αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      (2)  Μέχρις ότου υπάρξει συμφωνία σχετικά με ομοιογενείς διαδικασίες δοκιμών, οι κατασκευαστές παρέχουν στις τεχνικές υπηρεσίες τις διαδικασίες και τα αποτελέσματα των δοκιμών τους.
   
      (3)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 (άνευ αντιστοιχίας), 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30-36 (άνευ αντιστοιχίας), 37 για την Τουρκία. Οι επόμενοι αριθμοί χορηγούνται σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την αναγνώριση των εγκρίσεων των εξοπλισμών και κατασκευαστικών μερών μηχανοκίνητων οχημάτων, και οι αριθμοί που θα χορηγηθούν κατ' αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      ΠΑΡΑΡΤΗΜΑ I
      ΚΟΙΝΟΠΟΙΗΣΗ
      [Μέγιστες διαστάσεις: Α4 (210 × 297 mm)]
      
         
   
   
      ΠΑΡΑΡΤΗΜΑ II
      ΚΟΙΝΟΠΟΙΗΣΗ
      [Μέγιστες διαστάσεις: Α4 (210 × 297 mm)]
      
         
   
   
      ΠΑΡΑΡΤΗΜΑ III
      ΠΑΡΑΔΕΙΓΜΑ ΤΟΥ ΣΗΜΑΤΟΣ ΕΓΚΡΙΣΗΣ
      
         
      Το ανωτέρω σήμα έγκρισης τοποθετημένο σε CCD δηλώνει ότι η οικεία CCD έχει λάβει έγκριση στις Κάτω Χώρες (E4) σύμφωνα με τον κανονισμό αριθ. 102 με αριθμό έγκρισης 002439. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 102 στην αρχική μορφή του.
   
   
      ΠΑΡΑΡΤΗΜΑ IV
      ΑΠΑΙΤΗΣΕΙΣ ΟΣΟΝ ΑΦΟΡΑ ΤΙΣ ΔΟΚΙΜΕΣ ΚΑΙ ΤΙΣ ΕΠΙΔΟΣΕΙΣ (1)
      
      (Βλέπε παράγραφο 5.1.10.)
      1.   ΑΠΟΣΤΑΣΗ ΕΠΑΝΑΦΟΡΑΣ ΤΗΣ CCD
      Ο συνδυασμός ρυμουλκού/ρυμουλκούμενου διανύει, ξεκινώντας από θέση κίνησης ευθεία μπροστά, στροφή με εξωτερική ακτίνα 12,5 μέτρα και ακινητοποιείται όταν το ρυμουλκό έχει στρίψει και βρίσκεται υπό γωνία 90° (γωνία εκτροπής). Στη συνέχεια, ο συνδυασμός επιταχύνεται όσο το δυνατόν συντομότερα έως την ταχύτητα των 30 ± 2 km/h και διατηρείται σε αυτήν μέχρι την ολοκλήρωση της δοκιμής. Εντός 150 μέτρων από τη θέση έναρξης της επιτάχυνσης πρέπει να πραγματοποιηθεί πλήρης σύμπτυξη της CCD (βλέπε Σχήμα 1 κατωτέρω).
      Η εν λόγω δοκιμή διενεργείται προς τα αριστερά και προς τα δεξιά.
      Σχήμα 1
      
         
      
         Σημείωση: Η συμμόρφωση με τις εν λόγω απαιτήσεις δεν αποτελεί εγγύηση ότι το συνολικό μήκος του συνδυασμού είναι νόμιμο υπό οιεσδήποτε συνθήκες οδήγησης.
      1.2.   Η τεχνική υπηρεσία επαληθεύει ότι πραγματοποιείται σε ορισμένο βαθμό σύμπτυξη της CCD καθ’ όλο το χρονικό διάστημα που το ρυμουλκό κινείται προς μπρος.
      2.   ΕΥΣΤΑΘΕΙΑ ΤΟΥ ΣΥΝΔΥΑΣΜΟΥ
      Όσον αφορά τις εγκρίσεις στο πλαίσιο των τμημάτων I και II, οι επιδόσεις ευστάθειας μετρώνται στη διάρκεια δοκιμών οδήγησης που διενεργούνται υπό τις ακόλουθες συνθήκες:
      2.1.   ΣΥΝΘΗΚΕΣ ΤΗΣ ΔΟΚΙΜΗΣ
      2.1.1.   Όροι φόρτωσης
      2.1.1.1.   Τα οχήματα πρέπει να είναι έμφορτα, η μάζα τους να κατανέμεται μεταξύ των αξόνων σύμφωνα με τη δήλωση των κατασκευαστών των οχημάτων. Σε περίπτωση που προβλέπονται διαφορετικές κατανομές του φορτίου στους άξονες, η μέγιστη μάζα πρέπει να κατανέμεται μεταξύ των αξόνων έτσι ώστε το φορτίο κάθε άξονα να είναι ανάλογο προς το μέγιστο επιτρεπόμενο φορτίο κάθε άξονα.
      2.1.1.2.   Το ύψος του κέντρου βάρους των οχημάτων είναι τουλάχιστον 1,7 μέτρα.
      Οι πραγματικοί όροι φόρτωσης προσδιορίζονται στην έκθεση δοκιμής. Όσον αφορά οχήματα που σχεδιάζονται για χρήση με κέντρο βάρους χαμηλότερο από 1,7 μέτρα, η δοκιμή μπορεί, στο πλαίσιο της διακριτικής ευχέρειας της αρχής έγκρισης, να διενεργείται βάσει του χαμηλότερου αριθμού.
      Σε αυτή την περίπτωση το μέγιστο ύψος του κέντρου βάρους αναφέρεται στην πινακίδα πληροφοριών που απαιτείται από την παράγραφο 5.1.1.5.
      2.1.2.   Η δοκιμή πρέπει να διενεργείται με τις ταχύτητες που προδιαγράφονται για κάθε τύπο δοκιμής.
      Εάν η μέγιστη ταχύτητα σχεδιασμού ενός οχήματος είναι χαμηλότερη από την προδιαγραφόμενη για μια δοκιμή ταχύτητα, η δοκιμή διενεργείται στη μέγιστη ταχύτητα του οχήματος.
      2.1.3.   Ο δρόμος πρέπει να είναι επίπεδος και η επιφάνειά του να εμφανίζει καλή πρόσφυση·
      2.1.4.   Οι δοκιμές πρέπει να διενεργούνται χωρίς άνεμο που ενδέχεται να επηρεάσει τα αποτελέσματα·
      2.1.5.   Κατά την έναρξη των δοκιμών, τα ελαστικά πρέπει να είναι ψυχρά και να έχουν την πίεση που προδιαγράφεται από τον κατασκευαστή των οχημάτων ή των ελαστικών για το πραγματικό φορτίο που φέρουν οι τροχοί όταν τα οχήματα είναι σε στάση· χρησιμοποιούνται ελαστικά τα οποία είναι ουσιαστικά καινούργια.
      2.1.6.   Οι προδιαγραφόμενες επιδόσεις πρέπει να επιτυγχάνονται χωρίς να σημειώνεται αυτόματη μεγέθυνση των αντιδράσεων, χωρίς απόκλιση των οχημάτων από την πορεία τους και χωρίς ασυνήθεις κραδασμούς στο σύστημα διεύθυνσης και ζεύξης.
      2.2.   ΔΟΚΙΜΗ ΣΤΑΘΕΡΟΤΗΤΑΣ ΣΕ ΕΥΘΕΙΑ ΓΡΑΜΜΗ
      2.2.1.   Τα οχήματα υποβάλλονται σε δοκιμή με ταχύτητα 85 +5/–0 km/h και παραμένουν ευθυγραμμισμένα. Στη διάρκεια της δοκιμής, πρέπει να είναι εφικτή η κίνηση των οχημάτων κατά μήκος ευθέως τμήματος του δρόμου χωρίς να είναι απαραίτητος ασυνήθης χειρισμός διόρθωσης του συστήματος διεύθυνσης από τον οδηγό.
      2.2.2.   Η διενέργεια δοκιμής πέδησης ευθείας γραμμής έκτακτης ανάγκης από ταχύτητα 60 km/h έως την πλήρη ακινητοποίηση με μέση πλήρως ανεπτυγμένη επιβράδυνση τουλάχιστον 4 m/s δεν προκαλεί την απόκλιση του συνδυασμού εκτός λωρίδας οδήγησης εύρους 3,5 μέτρων.
      2.2.3.   Ξεκινώντας από κατάσταση ακινησίας, επιτάχυνση προς τα μπρος τουλάχιστον 2 m/s2 δεν προκαλεί καμία κίνηση μεταξύ των οχημάτων σε βαθμό που να είναι πιθανό να δυσκολεύει τον έλεγχο του συνδυασμού των οχημάτων από τον οδηγό. (Σε περίπτωση που η επίτευξη της επιτάχυνσης που προδιαγράφεται για την εν λόγω δοκιμή δεν είναι εφικτή με τον συνδυασμό των οχημάτων, η δοκιμή διενεργείται με τη μέγιστη δυνατή διαθέσιμη επιτάχυνση).
      2.2.4.   Καμιά μόνιμη παραμόρφωση δεν πρέπει να παρατηρείται στη διάρκεια των ανωτέρω δοκιμών.
      2.3.   ΑΛΛΑΓΗ ΛΩΡΙΔΑΣ
      2.3.1.   Η πραγματοποίηση προσομοίωσης ελιγμού προσπεράσματος, όπως καθορίζεται στο προσάρτημα, διενεργούμενη σε σταδιακά αυξανόμενη ταχύτητα έως τα 80 km/h, δεν πρέπει προκαλεί καμία δυσκολία στον χειρισμό του συνδυασμού από τον οδηγό.
      2.3.2.   Με ταχύτητα 20 km/h, η οδήγηση από τη μια μεριά της πίστας στην άλλη εναλλάξ τουλάχιστον 3 φορές με περιστροφή του τιμονιού όσο το δυνατόν γρηγορότερα και όσον το δυνατόν περισσότερο, δεν πρέπει να προκαλεί καμία επαφή μεταξύ των οχημάτων ή ζημιά στη CCD (το πλάτος της πίστας είναι 10 μέτρα).
      3.   ΚΥΚΛΙΚΗ ΚΙΝΗΣΗ
      3.1.   Ξεκινώντας από κατάσταση ακινησίας και σε θέση ευθείας κίνησης προς τα μπρος, ο οδηγός κινεί τον συνδυασμό σε καμπύλη ακτίνας 25 m έως την ταχύτητα των 20 km/h και με επιτάχυνση 2 ± 10 % m/s2. Η εν λόγω δοκιμή δεν πρέπει να προκαλεί καμία κίνηση μεταξύ των οχημάτων σε βαθμό που είναι πιθανό να προκληθεί δυσκολία στο χειρισμό του συνδυασμού των οχημάτων από τον οδηγό.
      Με το ρυμουλκό και το ρυμουλκούμενο όχημα να έχουν αποκτήσει σταθερή ταχύτητα, εκτελείται στροφή ώστε το εξωτερικό μπροστινό άκρο του ρυμουλκού να διαγράψει κύκλο ακτίνας 25 m, με σταθερή ταχύτητα 5 km/h. Μετριέται ο κύκλος που διαγράφεται από το ακρότατο πίσω και εξωτερικό άκρο του ρυμουλκούμενου. Ο εν λόγω ελιγμός επαναλαμβάνεται υπό τις ίδιες συνθήκες αλλά με ταχύτητα 25 km/h ± 1 km/h.
      Στη διάρκεια των εν λόγω ελιγμών, το ακρότατο πίσω εξωτερικό άκρο του ρυμουλκούμενου, με ταχύτητα 25 km/h ± 1 km/h, δεν πρέπει να κινείται εκτός του κύκλου που διαγράφτηκε στη διάρκεια του ελιγμού με σταθερή ταχύτητα 5 km/h κατά περισσότερο από 0,70 m (βλ. Σχήμα 2 κατωτέρω).
      Σχήμα 2
      
         
      Κανένα τμήμα του ρυμουλκούμενου δεν πρέπει να κινείται πάνω από 0,5 m πέραν της εφαπτομένης κύκλου ακτίνας 25 m όταν αυτό ρυμουλκείται από όχημα το οποίο εγκαταλείπει την κυκλική διαδρομή και συνεχίζει να κινείται κατά μήκος της εφαπτομένης με ταχύτητα 25 km/h. Η εν λόγω απαίτηση πρέπει να ικανοποιείται από το σημείο στο οποίο η εφαπτομένη συναντά τον κύκλο μέχρι απόσταση 40 m κατά μήκος της εφαπτομένης. Μετά τα 40 m το ρυμουλκούμενο πρέπει να κινείται χωρίς υπερβολική απόκλιση ή ασυνήθεις κραδασμούς στο εξοπλισμό του συστήματος διεύθυνσής του (βλ. Σχήμα 3 κατωτέρω).
      Σχήμα 3
      
         
      Οποιοδήποτε μηχανοκίνητο ή συνδυαζόμενο όχημα το οποίο βρίσκεται εν κινήσει πρέπει να έχει τη δυνατότητα να στρίβει εντός ομόκεντρων κύκλων με εξωτερική ακτίνα 12,50 m και εσωτερική ακτίνα 5,30 m. Η δοκιμή διενεργείται προς τα αριστερά και προς τα δεξιά. Κανένα τμήμα του συνδυασμού, στο σημείο όπου εισέρχεται στον κύκλο από εφαπτομένη, δεν μπορεί να επικαλύπτει την εν λόγω εφαπτομένη κατά περισσότερο από 0,8 m πέραν του σημείου τομής της εφαπτομένης με τον κύκλο (βλ. Σχήμα 4 κατωτέρω).
      Σχήμα 4
      
         
      4.   ΟΔΟΣΤΡΩΜΑ ΜΕ ΚΛΙΣΗ
      Όταν ο συνδυασμός είναι ευθυγραμμισμένος κατά μήκος και στη συνήθη θέση λειτουργίας:
      4.1.1.   Δεν πρέπει να υπάρχει ακούσια επαφή μεταξύ οποιουδήποτε τμήματος της συσκευής ρυμούλκησης και του ρυμουλκού ή του ρυμουλκούμενου, όταν η θέση των οχημάτων είναι σε σχετική κατακόρυφη γωνία 6°.
      4.1.2.   Δεν πρέπει να υπάρχει καμία επαφή μεταξύ των αμαξωμάτων του ρυμουλκού και του ρυμουλκούμενου σε σχετική κατακόρυφη γωνία 5°.
      4.2.   Οι απαιτήσεις των παραγράφων 4.1.1. και 4.1.2. μπορεί να επαληθεύονται βάσει υπολογισμού κατά τη διακριτική ευχέρεια της τεχνικής υπηρεσίας.
      
         (1)  Για τους σκοπούς των εγκρίσεων στο πλαίσιο του τμήματος II, η τεχνική υπηρεσία δύναται να λάβει υπόψη της δοκιμές που διενεργήθηκαν για τους σκοπούς του τμήματος I.
      
         (2)  Η τεχνική υπηρεσία λαμβάνει υπόψη τη βασική ρύθμιση του συνδυασμού.
      
         Προσάρτημα
         ΠΙΣΤΑ ΠΡΟΣΠΕΡΑΣΜΑΤΟΣ
         (Βλ. παράγραφο 2.3.1.)
         
            
         
            απόσταση επαναφοράς της ευστάθειας Σημείωση: Η παρούσα διάταξη της πίστας ενδέχεται να αναθεωρηθεί σε περίπτωση αντικατάστασής της βάσει νέου προτύπου ISO.